הטיפול המוכר והידוע בקטרקט הוא ניתוח ידני, אבל בשנים האחרונות התפתחה שיטת ניתוח באמצעות לייזר. המילה 'לייזר' עלולה להישמע לכם מפחידה ואולי אפילו מסוכנת אבל ההפך הוא הנכון. השימוש בלייזר הופך את עבודת המנתח למדויקת יותר ומשיגה את התוצאות הרצויות. פרופסור אהוד אסיה, המנהל הרפואי של מרכז עין טל, מומחה ברפואת עיניים ניתוחי קטרקט ומנהל מכון המחקר במחלקת העיניים ביהח מאיר, מסביר: מדובר בטכניקה ניתוחית שבה הלייזר משמש אותנו לבצע חיתוכים מדויקים. הלייזר הוא לייזר מיוחד שנקרא 'פמטוסקונד לייזר' שיודע לעשות חיתוך כמו סכין מיקרו כירורגית, שמפשקת את הרקמה ועושה את זה בצורה מושלמת.